Stesen MRT Sungai Jernih

Stesen MRT Sungai Jernih ialah stesen transit aliran massa (MRT) di Kajang, Selangor, Malaysia. Stesen ini adalah salah satu stesen dalam Laluan Sungai Buloh-Kajang. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, nama stesen ini dikenali sebagai Saujana Impian dan Sungai Kantan. Ciri-ciri Stesen Lokasi Stesen ini terletak di atas LP 1 Jalan Cheras di Kajang, Selangor. Stesen ini terletak berhampiran Persimpangan Saujana Impian Lebuhraya Cheras–Kajang Lebuhraya Grand Saga. Juga terletak berhampiran stesen adalah Depoh MRT Kajang, Hospital Pakar KPJ Kajang, Kompleks Ostia Kajang, Lotus's Kajang dan Taman Sri Kantan. Pelan stesen Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah bangunan parkir kereta bertingkat (MSPR) yang menempatkan 549 petak parkir kereta dan 294 petak parkir motosikal. Perkhidmatan bas Bas RapidKL laluan T456 berkhidmat di stesen ini dan bas RapidKL laluan 450 berkhidmat di hentias bas Kpj Kajang berdekatan. Pintu masuk dan keluar Terdapat dua pintu masuk dan keluar stesen di Stesen MRT Sungai Jernih. Pintu A dan Pintu B masing-masing terletak di Jalan Cheras. Pintu B menempatkan kawasan parkir kenderaan peribadi yang dibina bertingkat. Galeri Rujukan